## El Departament de Salut d’Orihuela posa en marxa les sales de radiologia digital amb doble detector i tub de raigs X de columna a sòl

*** Els nous equips s’han instal·lat en l’Hospital Vega Baja, el centre de salut d’Almoradí i el centre d’especialitats d’Orihuela
* S’ha invertit més d’1,1 milió d’euros en els nous equips, la sala de telecomandament digital i el condicionament de totes les sales
* La radiologia digital facilita que les imatges radiològiques estiguen disponibles abans i que els pacients reben menys radiació**

El Departament de Salut d’Orihuela ha finalitzat recentment la instal·lació i posada en servici de les sales de radiologia digital amb doble detector i tub de raigs X de columna a sòl.

Estos equips de radiologia digital substituïxen els de radiologia convencional analògica, per la qual cosa es millora la resolució, la qualitat, la velocitat i l’eficiència en l’obtenció d’imatges radiològiques. Així mateix, es facilita que les imatges estiguen disponibles abans per als professionals i que els pacients reben menys radiació.

D’esta manera, s’han instal·lat quatre nous equips: 1 a l’Hospital Vega Baja, 1 en el Centre de Salut d’Almoradí i 2 en el Centre d’especialitats d’Orihuela, amb una inversió total de prop de 900.000 euros.

A més, en tots estos emplaçaments s’han dut a terme actuacions per a la seua adequació mitjançant les obres necessàries per a millorar les condicions de les sales i la confortabilitat tant de pacients com de professionals.

Així, s’han condicionat cada una de les sales: s’han substituït el sòl i els paraments verticals; s’han renovat els sostres, així com les instal·lacions de llum, aire condicionat i fusteries. També s’ha ampliat l’espai ocupat pels professionals per a fer el seu treball.

Finalment, també s’ha adquirit un telecomandament digital situat a l’hospital Vega Baja, en el qual s’han invertit més de 240.000 euros, tant en l’equip com en el condicionament de la sala. Entre altres actuacions, s’ha substituït del quadro elèctric i la seua connexió de servici.

Fecha: 18/07/2024